Vermiste seuntjie ná 3 dae gevind | Maroela Media
Vermiste seuntjie ná 3 dae gevind
Sers. Clinton Odayar en sy snuffelhond, Danté, help met die soektog. Foto: SAPD
'n Polisiesoektog na 'n 18-maande oue seuntjie het 'n gelukkige einde gehad toe hy ná drie dae lewend gevind is.
Maj. Thulani Zwane, woordvoerder van die KwaZulu-Natalse polisie, het gesê polisiebeamptes is Saterdag na 'n huis in Lindelani in Ntuzuma ontbied nadat die peuter uit sy ouerhuis vermis geraak het.
"Sers. Clinton Odayar het met behulp van sy snuffelhond, Danté, gehelp om oor die volgende paar dae na Samkelo Cele te soek," het Zwane gesê. "Dinsdag omstreeks 10:00 het Odayar en Danté die kind opgespoor waar hy onder bosse in 'n diep sloot gelê het. Hy was lewend en het net daar gelê en wag op hulp."
Volgens Zwane is die kind na 'n hospitaal geneem, maar was hy gelukkig nie ernstig beseer nie. Hy is reeds met sy ouers herenig.
Danté wat gehelp het om die vermiste seuntjie op te spoor. Foto: SAPD
Sers. Clinton Odayar by Samkelo Cele in die hospitaal. Foto: SAPD
Dringende hofaansoek teen polisie se regstellendeaksieplan
Wat n wonderlikke… ongelooflikke… wonderwerk, dankie aan die Egele daar bo en aan die pragtigge hond Dante en sy baas Odayar vir jul puik werk, ek dink hierdie seuntjie se naam moet verander word na Dante … ek is so bly dat hy gespaar is, mag hy gou herstel en nooit weer afdwaal van sy huis. Dankie tog vir hierdie mooi einde van n storie. Ouers pas jul kinders op hul is kosbaar.